ישראל גודוביץ

חזיתו הצפונית של בניין חדר האוכל בקיבוץ [[כרם שלום, אפריל 2010]]
ישראל מאיר גוּדוֹביץ (נולד ב-12 בינואר 1934) הוא אדריכל ישראלי.

==ביוגרפיה==
גודוביץ נולד בחיפה ליעקב ולפרידה, שהייתה נכדתו של הרב אריה לייב הכהן פופקא (מצד ביתו סוניה שרה בלוך) ונינתו של החפץ חיים; נולד ארבעה חודשים לאחר פטירת החפץ חיים ונקרא על שמו. הוא בוגר תיכון חדש ובוגר הפקולטה לאדריכלות של הטכניון בחיפה וכן עמית לתואר שני באדריכלות באוניברסיטת טוקיו - שם למד אצל האדריכל קנזו טנגה, והצטרף לצוות של קבוצת U.R.T.E.K יחד עם האדריכלים ארטה איסוזקי ורייקו טומיטה.

הפרויקט הבולט הראשון שיצר גודוביץ היה בית ספר שדה בחצבה, שזכה לפרסום עולמי, ובעקבותיו נערכה תערוכת אדריכלות במוזיאון ישראל. גודוביץ תכנן גם את בית ספר שדה נעמה בשארם א-שייח' וכן תכנן הרחבה לבית ספר שדה עין גדי. בשנים 1967–1975 היה ממונה על התכנון הכפרי במשרד השיכון.

במסגרת קמפיין הבחירות לראשות העיר של רון חולדאי בשנת 1998, טבע גודוביץ לראשונה את המושג "העיר ההיסטורית של תל אביב", ואף תחם את גבולותיה בין הרחובות יהודה הלוי והרכבת ומסילת הרכבת הישנה בדרום, הים במערב, נחל הירקון בצפון ורחוב אבן גבירול במזרח. בעקבות זכייתו של חולדאי בבחירות הוא מינה את גודוביץ למהנדס העיר, והוא כיהן בתפקיד זה מינואר 1999 ועד פרישתו לאחר כשנה, במרץ 2000. בתקופת כהונתו הציג את חזונו לעיר בתערוכה שנקראה "אם תרצו". בבחירות לרשויות המקומיות בשנת 2013 רץ בראש רשימת "מדינת תל אביב" למועצת העיר, אך הרשימה לא עברה את אחוז החסימה.

ביולי 2014 נבחר לתפקיד יו"ר הוועד המנהל של העמותה המנהלת את ארכיון אדריכלות ישראל.

בשנת 2015 השתתף בעונת ה-VIP השנייה של "האח הגדול", אך פרש מרצונו כעבור עשרה ימים בבית לאחר שהגיע לדבריו לתחושת מיצוי.

=== משפחתו ===
גודוביץ היה נשוי לאראלה מאמצע שנות ה-50 ועד למותה ב-2022. היא הייתה אדריכלית וכן שותפתו לעבודה. הוא מתגורר בתל אביב ואב לשני בנים: ד"ר תומר גודוביץ, מומחה לתחבורה ציבורית, והאדריכל דקל גודוביץ.

==פרויקטים נבחרים==
* שכונת מגורים לזוגות צעירים באור יהודה.
* אנדרטת אוגדת הפלדה - הוקמה במקור במרכז ימית ונהרסה והוקמה מחדש בסמוך לכרם שלום.
* אנדרטה לחללי גדוד השריון 46 - הוקמה במקור בסיני והוקמה מחדש במושב עין הבשור.
* חדר אוכל - קיבוץ כרם שלום.
* חדר אוכל - קיבוץ יד חנה.
* היכל הספורט ע"ש בנדל - מרכז אזורי צמח.
* תערוכת הכ"ה למדינת ישראל - גני התערוכה בתל אביב.
* תחנת הדלק סונול - כביש החוף במבואות חיפה ליד שכונת שער העלייה.
* האצטדיון הלאומי בבופוטאצוואנה .
* הקולוסיאום - עיצוב פנים מועדון בכיכר אתרים בתל אביב.
* "מגדלי אביב" - בדרך בגין בתל אביב.
* בית קורקס - רעננה.
* מרכז תרבות ובית הכנסת הגדול של קהילת חב"ד - מוסקבה.
* בית ספר שדה חצבה - חצבה (כיום נטוש בחלקו)
* בית ספר שדה נעמה - אופירה (פורק והמבנים הועתקו לשטח ישראל)
* מתחם וילות באילת
* מתחם קוטג'ים ברמת השרון
* הצעה ל"פינוי-בינוי" בשכונת התקווה
* הצעה לשכונת מגורים בממשית

==ספריו==
<div class="mw-content-ltr">
*Architecturology: A Interim Report, Tel-Aviv: Ad Pub. Co., 1967. (הספר יצא במהדורה מקוונת ב-2014)
</div>
* Red tape: מחווה לפרקינסון: תרשים זרימה ארכיטקטוני; הקדמה מאת סיריל נורתקוט פרקינסון, תל אביב: חמו"ל, 1980. (בחסות חברת סונול ישראל) (קטלוג התערוכה "רד טייפ" (כינוי לבירוקרטיה), שנערכה בגלריה מבט בתל אביב מ-23 ביוני 1980)
* 40X40: ארבעים מגדלים – ארבעים שנה; עורך הספר: משה ליכטמן, תל אביב: עם עובד, תשס"ז 2007. ("דיאלוג אורבני בין האייקון הנקרא "מגדל" ובין מיקומו בעיר ובסביבה, מזווית אישית")
* משולש הזהב, מיניאטורות תל אביביות, כתבה פרידה גודוביץ', ערך והביא לדפוס ישראל גודוביץ', הוצאה עצמית, 2023

==גלריה==
<gallery>
קובץ:Hatzevagodo.JPG|בית ספר שדה חצבה
קובץ:YADHANA13.jpg|חדר אוכל ומועדון בקיבוץ יד חנה, 1975
קובץ:Godoatarim.JPG|פנים הקולוסאום
קובץ:Sonolgodo.jpg|תחנת סונול בחיפה, 1980
קובץ:Hotelgodo.jpg|הצעה לבית מלון בתל אביב, 1981
קובץ:Steel Division War Memorial, Israel.jpg|אנדרטת אוגדת הפלדה
קובץ:Southafricagodo.jpg|האצטדיון האולימפי במאפקינג דרום אפריקה, 1985
קובץ:Oryehudagodo.jpg|בית מגורים באור יהודה, 1990
קובץ:godoisrael1997.JPG|בניין משרדים בשכונת מונטיפיורי בתל אביב
קובץ:godovi97.JPG|בניין משרדים בשכונת מונטיפיורי בתל אביב
קובץ:Meoc fasad.jpg|המרכז היהודי קהילתי במוסקבה
</gallery>

==קישורים חיצוניים==
* 
* פרטים על ישראל גודוביץ ב
* 
* "[http://www.sadnafrenkel.co.il/pdf/PDF2/23.pdf אמני ישראל 1960-69]": 'גודוביץ', ישראל', בתוך: אליעזר פרנקל, כרונולוגיה: תולדות האמנות, עמ' 783
* 
* 
* 
* 
* 
* 
* (עם צאת ספרו "40X40: ארבעים מגדלים – ארבעים שנה")
* מיכאל יעקובסון: [https://michaelarch.wordpress.com/2018/11/03/סיבוב-בבית-ספר-שדה-בשארם-א-שייח/ סיבוב בבית ספר שדה בשאם א-שייח'], באתר "חלון אחורי", 3 בנובמבר 2018
* מיכאל יעקובסון: [https://michaelarch.wordpress.com/2016/01/20/סיבוב-באיסרליש-22-בתכנון-ישראל-גודוביץ/ סקירה אדריכלית מצולמת על בניין המשרדים בשכונת מונטיפיורי בתל אביב], באתר 'חלון אחורי', 20.01.2016
* 
* מיכאל יעקובסון: [http://michaelarch.wordpress.com/2010/06/03/סיבוב-בחדר-האוכל-של-קיבוץ-כרם-שלום-בתכ/ סקירה אדריכלית מלווה בתמונות ובחומר היסטורי על חדר האוכל בקיבוץ כרם שלום] באתר 'חלון אחורי', יוני 2010
* מיכאל יעקובסון: [https://michaelarch.wordpress.com/2011/02/06/סיבוב-באנדרטת-עוצבת-הפלדה-בתכנון-אדרי/ סקירת אנדרטת עוצבת הפלדה מלווה בתמונות היסטוריות] באתר 'חלון אחורי', יוני 2010
* מיכאל יעקובסון: [http://michaelarch.wordpress.com/2013/06/11/סיבוב-בבאקה-אל-גרביה-בחדר-אוכל-של-גודוב/ סקירה על חדר האוכל בקיבוץ יד חנה בתכנון גודוביץ'], באתר 'חלון אחורי', 11 ביוני 2013
* מיכאל יעקובסון: [http://michaelarch.wordpress.com/2014/07/16/סיבוב-בחצבה-בתכנון-ישראל-גודוביץ/ סקירה אדריכלית של בית הספר בחצבה ומושב חצבה], באתר 'חלון אחורי', 16 ביולי 2014
* 
* תום שגב [http://www.youtube.com/watch?v=0tcAAA7ip0A&feature=youtu.be מראיין את גודוביץ'], ערוץ הכנסת, 21 באוגוסט 2013
* 
* [https://www.youtube.com/watch?v=PGVgk3ri4Do אדריכלות בישראל: לבנות ולהרוס ישראל גודוביץ'], שיחה עם עמוס גיתאי, החינוכית, הועלה ליוטיוב ב-3 במרץ 2013
* 
* 
* מיכאל יעקובסון: [https://michaelarch.wordpress.com/2022/03/16/סיבוב-באנדרטה-לחללי-גדוד-שיריון-46-בעין/ סיבוב באנדרטה לחללי גדוד שריון 46 בעין הבשור], באתר 'חלון אחורי', 16 במרץ 2022
* מיכאל יעקובסון: [https://michaelarch.wordpress.com/2022/08/24/סיבוב-בבית-קורקס-ברעננה/ סיבוב בבית קורקס ברעננה], באתר 'חלון אחורי', 24 באוגוסט 2022
* מיכאל יעקובסון: [https://michaelarch.wordpress.com/2022/10/11/סיבוב-בבית-בנדל-בצמח-בתכנון-האדריכל-יש/ סיבוב בבית בנדל בצמח בתכנון האדריכל ישראל גודוביץ], באתר 'חלון אחורי', 11 באוקטובר 2022
* מיכאל יעקובסון: [https://michaelarch.wordpress.com/2023/02/21/סיבוב-במועדון-הקולוסאום-המקורי-בכיכר/ סיבוב במועדון הקולוסאום בכיכר אתרים], באתר 'חלון אחורי', 21 בפברואר 2023
מפרי עטו:
* (עם פתיחת תערוכתו "רד טייפ")

==הערות שוליים==

קטגוריה:אדריכלים ישראלים
קטגוריה:עובדי משרד הבינוי והשיכון
קטגוריה:מתכנני ערים ישראלים
קטגוריה:משפחת החפץ חיים
קטגוריה:מתחרי האח הגדול (ישראל)
קטגוריה:בוגרי תיכון חדש (חיפה)
קטגוריה:בוגרי הטכניון - מכון טכנולוגי לישראל: אדריכלות
קטגוריה:בוגרי אוניברסיטת טוקיו
קטגוריה:מהנדסי העיר תל אביב-יפו
קטגוריה:ישראלים שנולדו ב-1934